E L Ő T E R J E S Z T É S

**Szombathely Megyei Jogú Város Közgyűlésének**

**Gazdasági és Városstratégiai Bizottsága**

**2018. október 15-i ülésére**

**Javaslat a Szombathelyi Szolgáltatási Szakképzési Centrum - Oladi Szakgimnázium és Szakközépiskola tetőfelújítása 2018. évi költségvetésben biztosított támogatásának jóváhagyására**

Szombathely Megyei Jogú Város Önkormányzata Közgyűlésének 2018. évi költségvetéséről szóló 3/2018. (II. 21.) önkormányzati rendelet 18. számú mellékletében meghatározottak szerint „Szombathelyi Szolgáltatási Szakképzési Centrum - Oladi Szakgimnázium és Szakközépiskola tetőfelújításához hozzájárulás” tételsor terhére egyszeri támogatásként 15.000 eFt, azaz tizenötmillió forint összeg került biztosításra. A hivatkozott önkormányzati rendelet 11. § (10) bek. alapján az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2017. év teljes pénzügyi, szakmai beszámolóját, valamint a 2018. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta.

Az intézmény a támogatási összeg igénylése céljából az erre rendszeresített Önkormányzati Támogatási Rendszerbe a támogatási kérelmét és a döntéshez szükséges dokumentumokat feltöltötte, mellyel kérte a támogatás jóváhagyását.

Tájékoztatom a Tisztelt Bizottságot, hogy a mellékletek terjedelmükre való tekintettel nem kerülnek megküldésre papír alapon. A dokumentumok elérhetőek és letölthetőek a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2018” menüpont alatt.

Kérem a Tisztelt Bizottságot, hogy az előterjesztést megtárgyalni, az előirányzat felhasználására tett javaslatot támogatni szíveskedjen.

Szombathely, 2018. október 11.

**/: Dr. Puskás Tivadar :/**

**polgármester**

**HATÁROZATI JAVASLAT**

**…../2018. (X.15.) GVB. számú határozat**

A Gazdasági és Városstratégiai Bizottság Szombathely Megyei Jogú Város Önkormányzata Közgyűlésének 2018. évi költségvetéséről szóló 3/2018. (II. 21.) önkormányzati rendelet 11. § (10) bekezdésében foglaltak alapján a Szombathelyi Szolgáltatási Szakképzési Centrum 2017. évi pénzügyi, szakmai beszámolóját, valamint a 2018. évi pénzügyi, szakmai tervét megtárgyalta. A Bizottság a 2018. évi költségvetésben „Szombathelyi Szolgáltatási Szakképzési Centrum - Oladi Szakgimnázium és Szakközépiskola tetőfelújításához hozzájárulás” tételsor terhére egyszeri támogatásként biztosított 15.000 eFt, azaz tizenötmillió forint összegű támogatás Szombathelyi Szolgáltatási Szakképzési Centrum részére történő átadását jóváhagyja.

**Felelős**: Dr. Puskás Tivadar polgármester

Molnár Miklós alpolgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

**Határidő**: azonnal